11.4.2023 г.
BG
Официален вестник на Европейския съюз
C 126/5
Предварително уведомление за концентрация (Дело M.11068 — RLBNW / ASM / BETA PURA) Дело кандидат за опростена процедура (текст от значение за ЕИП)
(2023/C 126/04)
1.
На 28 март 2023 г. Комисията получи уведомление за планирана концентрация в съответствие с член 4 от Регламент (ЕО) No 139/2004 на Съвета (1).
Настоящото уведомление засяга следните предприятия: — Raiffeisenlandesbank Niederösterreich-Wien AG („RLBNW“) (Австрия), под контрола на Raiffeisen-Holding Niederösterreich-Wien reg.Gen.m.b.H. (Австрия), — AGRANA Sales & Marketing GmbH („ASM“) (Австрия), под контрола на AGRANA Beteiligungs-Aktiengesellschaft (Австрия), — Beta Pura GmbH („Beta Pura“) (Австрия), под контрола на ASM и Amalgamated Sugar Company (САЩ).
RLBNW и ASM ще придобият по смисъла на член 3, параграф 1, буква б) и член 3, параграф 4 от Регламента за сливанията съвместен контрол над Beta Pura GmbH.
Концентрацията се извършва посредством покупка на дялове (акции).
2.
Търговските дейности на въпросните предприятия са следните:
— RLBNW е австрийска универсална банка, която е член на австрийската група банки Raiffeisen, — ASM е дъщерно дружество на AGRANA Beteiligungs-Aktiengesellschaft, чиято дейност е разделена на три сегмента: захар, нишесте и плодове.
Сегментът на захарта включва широка гама от захар и странични продукти, като меласа, пулп от цвекло и други фуражни съставки, — Beta Pura експлоатира инсталация за кристализация на бетаин, която преработва естествен течен бетаин в естествен кристален бетаин и странични продукти.
3.
След предварително проучване Комисията констатира, че сделката, за която е уведомена, би могла да попадне в приложното поле на Регламента за сливанията.
Въпреки това Комисията си запазва правото на окончателно решение по тази точка.
В съответствие с Известието на Комисията относно опростена процедура за разглеждане на някои концентрации съгласно Регламент (ЕО) No 139/2004 на Съвета (2) следва да се отбележи, че това дело би могло да бъде разгледано по процедурата, посочена в Известието.
4.
Комисията приканва заинтересованите трети страни да представят евентуалните си забележки по планираната сделка.
Забележките трябва да бъдат получени от Комисията не по-късно от 10 дни след датата на настоящата публикация.
Моля, винаги посочвайте следния референтен номер: M.11068 — RLBNW / ASM / BETA PURA (1) ОВ L 24, 29.1.2004 г., стр. 1 („Регламент за сливанията“).
(2) ОВ C 366, 14.12.2013 г., стр. 5.